C-3PO
C-3PO (lyhyesti 3PO) on yhdysvaltalaisen elokuvaohjaaja George Lucasin luomissa "Tähtien sota" -elokuvissa esiintyvä droidi. Hän on R2-D2:n ohella ainut kaikissa pääsaagan elokuvissa esiintyvä hahmo, ja kaikissa niistä häntä näyttelee Anthony Daniels. Daniels kieltäytyi ensin roolista, mutta muutti mielensä nähtyään Ralph McQuarrien tekemän maalauksen hahmosta.
C-3PO
Erikoistehostesuunnittelija John Stears suunnitteli C-3PO:n alkuperäiseen "Tähtien sota" -elokuvaan Ralph McQuarrien konseptikuvituksen pohjalta.